François Coppée
François Coppée var en af de franske digtere, som var med i antologien Le Parnasse contemporain (1866), hvor tidens store lyrikere samledes.
Coppée dyrkede i sine digte de enkle og konventionelle billeder af folkeliv og parisiske forstadsmiljøer, typisk i Les humbles og Promenades et intérieurs (1872, De ydmyge, og Vandringer og interiører). Hans stil er prosaagtig ukunstlet og giver de små hverdagsbilleder skarpe konturer. En komedie og nogle dramaer gjorde ham kendt på teatret.